Սմբատը	գաղտնիքը	հայտնեց	միայն	Սրաֆիոն	Գասպարիչին: Որոշեցին	վարձել	մի	մարդ, որի	պարտքը	լինի	հսկել Արշակին	և	թույլ	չտա	շվայտությունները	շարունակելու: Այնուհետև	պատանին	առանց	այդ	մարդու	տնից	չպիտի	դուրս գար: Վճռվեց	դպրոցից	նրան	դուրս	բերել, թող	անկիրթ	մնա, կյանքն	ուսումից	թանկ	է: Արշակը	հակառակեց, բողոքեց	իր գլխին	նշանակված	հսկիչի	դեմ, բայց	հպատակվեց: Նրա	սենյակում	դրեցին	առանձին	անկողնակալ` հսկիչի	համար	և այսպիսով	պատանուն	դարձրին	մի	տեսակ	բանտարկյալ: Այրիին	չհայտնեցին	որդու	սոսկալի	հիվանդությունը, բայց համոզեցին, որ	հսկողությունն	անհրաժեշտ	է	ընկերների	վատ	ազդեցությունից	պաշտպանելու	համար: